
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
ХӖРЛӖ ЧУТАЙ РАЙОНӖН МУНИЦИПАЛЛӐ 
ПӖРЛӖХӖСЕНЕ УЛӐШТАРАССИ ҪИНЧЕН ТАТА 
ЧӐВАШ РЕСПУБЛИКИН "ЧӐВАШ РЕСПУБЛИКИН
МУНИЦИПАЛИТЕТ ПӖРЛӖХӖСЕН ЧИККИСЕНЕ ПАЛӐРТАССИ ТАТА ВӖСЕНЕ ХУЛА, ЯЛ ХАЛӐХӖ ПУРӐНАКАН ВЫРӐНӐН, МУНИЦИПАЛИТЕТ РАЙОНӖН, МУНИЦИПАЛИТЕТ ОКРУГӖН ТАТА ХУЛА ОКРУГӖН СТАТУСНЕ ПАРАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2022 ҫулхи пуш уйӑхӗн 24-мӗшӗнче
йышӑннӑ

1 статья
1. Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 13 статйин 31-1-мӗш пайӗпе килӗшӳллӗн муниципаллӑ пӗрлӗхсене – Чӑваш Республикин Хӗрлӗ Чутай районӗн Акчикасси, Атнар, Мӑн Этмен, Тралькасси, Хӗрлӗ Чутай, Пантьӑк, Питӗркасси, Кивӗ Атикасси, Хусанушкӑнь, Штанаш ял поселенийӗсене (малалла ҫавӑн пекех – ял поселенийӗсем) ҫӗнӗрен йӗркеленӗ "Чӑваш Республикин Хӗрлӗ Чутай муниципаллӑ округӗ" муниципаллӑ пӗрлӗхпе улӑштарас, ҫак ӗҫе ҫав ял поселенийӗсене пӗрлештерсе, Чӑваш Республикин Хӗрлӗ Чутай районӗн тата асӑннӑ ял поселенийӗсен представительлӗ органӗсем халӑх килӗшӗвне палӑртса туса ирттереҫҫӗ. 
2. Ҫапла палӑртас: ҫак статьян 1-мӗш пайӗнче кӑтартнӑ муниципаллӑ пӗрлӗхсене пӗрлештернипе пулнӑ ҫӗнӗрен йӗркеленӗ муниципаллӑ пӗрлӗхе "Чӑваш Республикин Хӗрлӗ Чутай муниципаллӑ округӗ" ятпа муниципаллӑ округ статусне парас.
Ҫӗнӗрен йӗркеленӗ "Чӑваш Республикин Хӗрлӗ Чутай муниципаллӑ округӗ" муниципаллӑ пӗрлӗхӗн административлӑ центрӗ Хӗрлӗ Чутай сали пулса тӑрать.
3. Ҫӗнӗрен йӗркеленӗ "Чӑваш Республикин Хӗрлӗ Чутай муниципаллӑ округӗ" муниципаллӑ пӗрлӗхе туса хунӑ кун ҫак Саккун вӑя кӗнӗ кун пулса тӑрать.
4. Чӑваш Республикин Хӗрлӗ Чутай районӗ, ҫавӑн пекех Чӑваш Республикин Хӗрлӗ Чутай районӗн Акчикасси, Атнар, Мӑн Этмен, Тралькасси, Хӗрлӗ Чутай, Пантьӑк, Питӗркасси, Кивӗ Атикасси, Хусанушкӑнь, Штанаш ял поселенийӗсем ҫак Саккун вӑя кӗнӗ кунран пуҫласа муниципаллӑ пӗрлӗх статусне ҫухатаҫҫӗ.

2 статья
1. Чӑваш Республикин Хӗрлӗ Чутай муниципаллӑ округӗн чиккине Чӑваш Республикин Хӗрлӗ Чутай районӗн чиккипе килӗшӳллӗн палӑртас, ҫав чикке Чӑваш Республикин "Чӑваш Республикин муниципалитет пӗрлӗхӗсен чиккисене палӑртасси тата вӗсене хула, ял халӑхӗ пурӑнакан вырӑнӑн, муниципалитет районӗн, муниципалитет округӗн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунӗпе ҫирӗплетнӗ.
2. Чӑваш Республикин Хӗрлӗ Чутай муниципаллӑ округӗн территорийӗн йышне муниципаллӑ пӗрлӗхсем шутланман халӑх пурӑнакан ҫак вырӑнсем кӗреҫҫӗ:
1) Акчикасси ял поселенийӗн администраци-территори единицин йышне кӗрекен Сӗренкасси сали, Акчикасси, Калкасси, Пӗрремӗш Липовка, Шулю, Ваҫкаҫырми ялӗсем;
2) Атнар ял поселенийӗн администраци-территори единицин йышне кӗрекен Атнар сали, Березовка, Кишля, Хӗрлӗяр, Иккӗмӗш Липовка, Сорӑм, Урикасси, Тарапай, Туканаш, Шорово ялӗсем, Черемушки поселокӗ;
3) Мӑн Этмен ял поселенийӗн администраци-территори единицин йышне кӗрекен Уйпуҫ, Мӑн Этмен, Малиновка, Пӗчӗк Этмен, Ҫӗн Ирчемес, Шӗмшеш ялӗсем;
4) Тралькасси ял поселенийӗн администраци-территори единицин йышне кӗрекен Шукакасси, Тралькасси, Каркҫырми, Мӑн Хӑмаркка, Мучикасси, Турхан, Кивӗ Ирчемес ялӗсем;
5) Хӗрлӗ Чутай ял поселенийӗн администраци-территори единицин йышне кӗрекен Хӗрлӗ Чутай сали, Дубовка, Ишеккасси, Пчелка, Тумликасси, Туктамӑш, Енкӗлт ялӗсем;
6) Пантьӑк ял поселенийӗн администраци-территори единицин йышне кӗрекен Мишеркасси, Пантьӑк салисем, Пухтанкасси, Лопа, Ирчкасси, Утаркасси, Хватукасси, Хирлӳкасси ялӗсем;
7) Питӗркасси ял поселенийӗн администраци-территори единицин йышне кӗрекен Вишенер, Кӳпеш, Питӗркасси, Хурапыр ялӗсем;
8) Кивӗ Атикасси ял поселенийӗн администраци-территори единицин йышне кӗрекен Акташ, Кушлавӑш, Анат Ҫӗрпӳкасси, Ҫӗнӗ Атикасси, Вырӑсушкӑнь, Кивӗ Атикасси, Чурпай, Яманкасси ялӗсем;
9) Хусанушкӑнь ял поселенийӗн администраци-территори единицин йышне кӗрекен Хурашаш сали, Тури Ҫӗрпӳкасси, Иккӗмӗш Хурашаш, Сӗнтӗкҫырми, Тихӑнушкӑнь, Хусанушкӑнь, Тракушкӑнь ялӗсем;
10) Штанаш ял поселенийӗн администраци-территори единицин йышне кӗрекен Штанаш сали, Арайкасси, Горбатовка, Кӗрлев, Вӑрманкасси, Упукушкӑнь ялӗсем.

3 статья
1. Чӑваш Республикин Хӗрлӗ Чутай муниципаллӑ округӗн пӗрремӗш суйлаври депутачӗсен Пухӑвӗн шутне 15 депутат тесе палӑртас, депутатсене муниципаллӑ суйлавра пурне те тивӗҫ тан тата тӳрӗ суйлав правипе вӑрттӑн сасӑласа пилӗк ҫуллӑха суйлаҫҫӗ.
Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн йышне депутатсене пӗр мандатлӑ суйлав округӗсем тӑрӑх суйлаҫҫӗ.
2. Чӑваш Республикин Хӗрлӗ Чутай муниципаллӑ округӗн пуҫлӑхне полномочисен пӗрремӗш срокне Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗнче конкурс комиссийӗ конкурс результачӗсем тӑрӑх тӑратнӑ кандидатсен йышӗнчен пилӗк ҫуллӑха суйласа лартаҫҫӗ, вӑл вырӑнти администрацие ертсе пырать.
Чӑваш Республикин Хӗрлӗ Чутай муниципаллӑ округӗн пуҫлӑхӗн должноҫӗн кандидатурисене суйласа илмелли конкурса ирттермелли йӗркене Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗ палӑртать.
Чӑваш Республикин Хӗрлӗ Чутай муниципаллӑ округӗн Уставӗ саккунлӑ йӗркепе вӑя кӗриччен Чӑваш Республикин Хӗрлӗ Чутай муниципаллӑ округӗн пуҫлӑхӗ:
1) Чӑваш Республикин Хӗрлӗ Чутай муниципаллӑ округӗн ячӗпе ытти муниципаллӑ пӗрлӗхсен вырӑнти хӑй тытӑмлӑх органӗсемпе, патшалӑх влаҫӗн органӗсемпе, граждансемпе тата организацисемпе хутшӑнса ӗҫлет, Чӑваш Республикин Хӗрлӗ Чутай муниципаллӑ округӗн ячӗпе шану хучӗсӗр ӗҫлет;
2) Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗ йышӑнакан нормативлӑ право акчӗсене алӑ пусать тата вӗсем ҫинчен халӑха пӗлтерет;
3) хӑйӗн полномочийӗсен шайӗнче право акчӗсем кӑларать;
4) Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн черетсӗр ларӑвне ирттерме требовани лартма пултарать;
5) Раҫҫей Федерацийӗн нормативлӑ право акчӗсемпе, Чӑваш Республикин нормативлӑ право акчӗсемпе тата муниципаллӑ право акчӗсемпе палӑртнӑ ытти полномочисене пурнӑҫлать.

4 статья
1. Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн депутачӗсен суйлавне ирттерме палӑртас, суйлава хатӗрленсе ирттерес ӗҫе Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ йӗркепе тата сроксенче туса пыраҫҫӗ.
2. Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн депутачӗсен суйлавне ирттермелли суйлав округӗсен схемине суйлава йӗркелекен суйлав комиссийӗ суйлав ирттересси ҫинчен калакан йышӑнӑва официаллӑ майпа пӗлтернӗ кунран пуҫласа пилӗк кунран кая юлмасӑр ҫирӗплетет.

5 статья
1. Чӑваш Республикин Хӗрлӗ Чутай муниципаллӑ округӗн вырӑнти хӑй тытӑмлӑх органӗсем хӑйсен компетенцийӗпе килӗшӳллӗн вырӑнти хӑй тытӑмлӑх органӗсен правопреемникӗсем пулса тӑраҫҫӗ, ҫав органсем Чӑваш Республикин Хӗрлӗ Чутай муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас енӗпе Раҫҫей Федерацийӗн патшалӑх влаҫӗн органӗсемпе, Чӑваш Республикин патшалӑх влаҫӗн органӗсемпе, вырӑнти хӑй тытӑмлӑх органӗсемпе, физически тата юридически сӑпатсемпе хутшӑнса полномочисем пурнӑҫласа пынӑ.
2. Право куҫӑмӗн ыйтӑвӗсене Чӑваш Республикин Хӗрлӗ Чутай муниципаллӑ округӗн муниципаллӑ право акчӗсемпе йӗркелеме тивӗҫлӗ.
3. Чӑваш Республикин Хӗрлӗ Чутай муниципаллӑ округӗн муниципаллӑ право акчӗсемпе вырӑнти хӑй тытӑмлӑх органӗсем е вӗсем хутшӑннипе маларах йӗркеленӗ вырӑнти администрацисен органӗсем, муниципаллӑ учрежденисем, предприятисемпе организацисем тӗлӗшпе (вӗсем Чӑваш Республикин Хӗрлӗ Чутай муниципаллӑ округне туса хунӑ кун тӗлне тивӗҫлӗ территорире вырӑн пӗлтерӗшлӗ ыйтусене татса парас енӗпе хӑйсен полномочийӗсене пурнӑҫласа пынӑ) право куҫӑмӗн ыйтӑвӗсене йӗркелесе ҫитериччен вырӑнти администрацисен тивӗҫлӗ органӗсем, муниципаллӑ учрежденисем, предприятисемпе организацисем хӑйсен ӗҫ-хӗлне йӗркелӳпе правӑн пуҫламӑш формине сыхласа хӑварнӑ май малалла пурнӑҫласа пыраҫҫӗ.

Чӑваш Республикин Хӗрлӗ Чутай муниципаллӑ округне туса хуриччен тивӗҫлӗ территорире вырӑн пӗлтерӗшлӗ ыйтусене татса парас енӗпе хӑйсен полномочийӗсене пурнӑҫласа пынӑ вырӑнти хӑй тытӑмлӑх органӗсем йышӑннӑ муниципаллӑ право акчӗсем ҫак Саккун вӑя кӗриччен, ҫавӑн пекех ҫак Саккун вӑя кӗнӗ кунран пуҫласа Чӑваш Республикин Хӗрлӗ Чутай муниципаллӑ округӗн вырӑнти хӑй тытӑмлӑх органӗсене йӗркеленӗ кунччен федераци саккунӗсене тата Раҫҫей Федерацийӗн ытти нормативлӑ право акчӗсене, Чӑваш Республикин Конституцине, Чӑваш Республикин ытти нормативлӑ право акчӗсене, ҫавӑн пекех Чӑваш Республикин Хӗрлӗ Чутай муниципаллӑ округӗн Уставне, Чӑваш Республикин Хӗрлӗ Чутай муниципаллӑ округӗн ытти муниципаллӑ право акчӗсене хирӗҫлемен пайра вӑйра тӑраҫҫӗ.

1. Ял поселенийӗсен тата Чӑваш Республикин Хӗрлӗ Чутай районӗн 2022 ҫулхи бюджечӗсене кашни поселени тата Чӑваш Республикин Хӗрлӗ Чутай районӗ тӑрӑх уйрӑм пурнӑҫлаҫҫӗ.
2. Ял поселенийӗсен тата Чӑваш Республикин Хӗрлӗ Чутай районӗн 2022 ҫулхи бюджечӗсем ҫинчен тунӑ йышӑнусене улшӑнусем кӗртессипе ҫыхӑннӑ полномочисене ҫаксем пурнӑҫлаҫҫӗ:
1) Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн пӗрремӗш ларӑвӗн кунӗччен – ял поселенийӗсен тата Чӑваш Республикин Хӗрлӗ Чутай районӗн представительлӗ органӗсем;
2) Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн пӗрремӗш ларӑвӗн кунӗнчен пуҫласа – Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗ.
3. Ял поселенийӗсен тата Чӑваш Республикин Хӗрлӗ Чутай районӗн 2022 ҫулхи бюджечӗсене пурнӑҫлассипе ҫыхӑннӑ полномочисене ҫаксем пурнӑҫлаҫҫӗ:
1) Чӑваш Республикин Хӗрлӗ Чутай муниципаллӑ округӗн администрацине йӗркеличчен – ял поселенийӗсен тата Чӑваш Республикин Хӗрлӗ Чутай районӗн администрацийӗсем;
2) Чӑваш Республикин Хӗрлӗ Чутай муниципаллӑ округӗн администрацине йӗркеленӗ кунран пуҫласа – Чӑваш Республикин Хӗрлӗ Чутай муниципаллӑ округӗн администрацийӗ.
4. Раҫҫей Федерацийӗн бюджет тытӑмӗн бюджечӗсенчен 2022 ҫулта уйӑрса паракан укҫа-тенкӗне шутлас ӗҫе Раҫҫей Федерацийӗн бюджет саккунӗсемпе килӗшӳллӗн ял поселенийӗсем тата Чӑваш Республикин Хӗрлӗ Чутай районӗ тӑрӑх уйрӑм тӑваҫҫӗ.
5. Ял поселенийӗсен тата Чӑваш Республикин Хӗрлӗ Чутай районӗн 2022 ҫулхи бюджечӗсене пурнӑҫлани ҫинчен калакан отчетсене ҫаксем тӑваҫҫӗ:
1) Чӑваш Республикин Хӗрлӗ Чутай муниципаллӑ округӗн администрацине йӗркеличчен – Чӑваш Республикин Хӗрлӗ Чутай районӗн администрацийӗ кашни муниципаллӑ пӗрлӗх тӑрӑх уйрӑм;
2) Чӑваш Республикин Хӗрлӗ Чутай муниципаллӑ округӗн администрацине йӗркеленӗ кунран пуҫласа – Чӑваш Республикин Хӗрлӗ Чутай муниципаллӑ округӗн администрацийӗ кашни муниципаллӑ пӗрлӗх тӑрӑх уйрӑм. 
6. Ял поселенийӗсен тата Чӑваш Республикин Хӗрлӗ Чутай районӗн 2022 ҫулхи бюджечӗсене пурнӑҫлани ҫинчен калакан отчетсене пӑхса тухас тата ҫирӗплетес ӗҫе ҫаксем тӑваҫҫӗ:
1) Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн пӗрремӗш ларӑвӗн кунӗччен – ял поселенийӗсен тата Чӑваш Республикин Хӗрлӗ Чутай районӗн представительлӗ органӗсем;
2) Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн пӗрремӗш ларӑвне ирттернӗ кунран пуҫласа – Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗ.
7. 2023 ҫултан пуҫласа Раҫҫей Федерацийӗн бюджет тытӑмӗн бюджечӗсемпе бюджетсем хушшинчи хутшӑнусенче Чӑваш Республикин Хӗрлӗ Чутай муниципаллӑ округӗн бюджечӗ Чӑваш Республикин Хӗрлӗ Чутай муниципаллӑ округӗн пӗрлехи бюджечӗ пек шутланать.
8. Чӑваш Республикин Хӗрлӗ Чутай муниципаллӑ округӗн 2023 ҫулхи тата планпа пӑхнӑ 2024 тата 2025 ҫулсенчи тапхӑрти бюджет проектне ҫаксем тӑваҫҫӗ:
1) Чӑваш Республикин Хӗрлӗ Чутай муниципаллӑ округӗн администрацине йӗркеличчен – Чӑваш Республикин Хӗрлӗ Чутай районӗн администрацийӗ;
2) Чӑваш Республикин Хӗрлӗ Чутай муниципаллӑ округӗн администрацине йӗркеленӗ кунран пуҫласа – Чӑваш Республикин Хӗрлӗ Чутай муниципаллӑ округӗн администрацийӗ.
9. Чӑваш Республикин Хӗрлӗ Чутай муниципаллӑ округӗн 2023 ҫулхи тата планпа пӑхнӑ 2024 тата 2025 ҫулсенчи тапхӑрти бюджетне Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗ ҫирӗплетет. Енчен те бюджет ҫинчен калакан йышӑну иртсе пыракан финанс ҫулӗ пуҫланиччен вӑя кӗмесен, бюджета вӑхӑтлӑх тытса пырас ӗҫе Раҫҫей Федерацийӗн бюджет саккунӗсемпе килӗшӳллӗн туса пыраҫҫӗ.

8 статья
1. Ҫак Саккун вӑя кӗнӗ кунран пуҫласа 2022 ҫулхи раштав уйӑхӗн 
31-мӗшӗччен куҫӑм тапхӑрне палӑртаҫҫӗ.
2. Куҫӑм тапхӑрӗ вӑхӑтӗнче Чӑваш Республикин Хӗрлӗ Чутай муниципаллӑ округӗн вырӑнти хӑй тытӑмлӑх органӗсене йӗркелеҫҫӗ, ҫавӑн пекех ҫак Саккунпа пӑхса хӑварнӑ ытти ыйтусене татса параҫҫӗ.
3. Чӑваш Республикин Хӗрлӗ Чутай муниципаллӑ округӗн вырӑнти хӑй тытӑмлӑх органӗсене йӗркеличчен ял поселенийӗсен тата Чӑваш Республикин Хӗрлӗ Чутай районӗн территорийӗсенче ҫӗнӗрен йӗркеленнӗ муниципаллӑ пӗрлӗхӗн вырӑн пӗлтерӗшлӗ ыйтӑвӗсене татса парассипе ҫыхӑннӑ полномочийӗсене муниципаллӑ пӗрлӗхе ҫӗнӗрен йӗркеленӗ кун тӗлне тивӗҫлӗ территорире вырӑн пӗлтерӗшлӗ ыйтусене татса парас енӗпе хӑйсен полномочийӗсене пурнӑҫласа пынӑ вырӑнти хӑй тытӑмлӑх органӗсем пурнӑҫлаҫҫӗ.
4. Чӑваш Республикин Хӗрлӗ Чутай муниципаллӑ округӗн вырӑнти хӑй тытӑмлӑх органӗсене йӗркеличчен вырӑнти хӑй тытӑмлӑх органӗсен компетенцине кӗрекен вырӑн пӗлтерӗшлӗ ыйтусем тӑрӑх муниципаллӑ право акчӗсене ял поселенийӗсен тата Чӑваш Республикин Хӗрлӗ Чутай районӗн вырӑнти хӑй тытӑмлӑх органӗсем йышӑнаҫҫӗ, алӑ пусаҫҫӗ тата палӑртнӑ йӗркепе пичетлеҫҫӗ (халӑх патне ҫитереҫҫӗ).
5. Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 36 статйин 4-мӗш пайӗпе пӑхса хӑварнӑ полномочисене Чӑваш Республикин Хӗрлӗ Чутай районӗн пуҫлӑхӗ Чӑваш Республикин Хӗрлӗ Чутай муниципаллӑ округӗн депутачӗсен Пухӑвне йӗркеленӗ кунран пуҫласа Чӑваш Республикин Хӗрлӗ Чутай муниципаллӑ округӗн суйланнӑ пуҫлӑхӗ должноҫа ларнӑ кунччен пурнӑҫласа пырать.
6. Чӑваш Республикин Хӗрлӗ Чутай муниципаллӑ округӗн депутачӗсен Пухӑвӗн пӗрремӗш ларӑвне ирттернӗ кунран пуҫласа ял поселенийӗсен тата Чӑваш Республикин Хӗрлӗ Чутай районӗн представительлӗ органӗсен полномочийӗсем вӗҫленеҫҫӗ.
Чӑваш Республикин Хӗрлӗ Чутай муниципаллӑ округӗн пуҫлӑхӗ должноҫа ларнӑ кунран пуҫласа ял поселенийӗсен тата Чӑваш Республикин Хӗрлӗ Чутай районӗн пуҫлӑхӗсен полномочийӗсем вӗҫленеҫҫӗ.
Чӑваш Республикин Хӗрлӗ Чутай муниципаллӑ округӗн администрацине туса хунӑ кунран пуҫласа ял поселенийӗсен тата Чӑваш Республикин Хӗрлӗ Чутай районӗн администрацийӗсен полномочийӗсем вӗҫленеҫҫӗ.

9 статья
Чӑваш Республикин "Чӑваш Республикин муниципалитет пӗрлӗхӗсен чиккисене палӑртасси тата вӗсене хула, ял халӑхӗ пурӑнакан вырӑнӑн, 
муниципалитет районӗн, муниципалитет округӗн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 61 №; 2007, 73, 75 №-сем; 2009, 82 №; 2011, 89, 92 (I том) №-сем; Чӑваш Республикин Саккунӗсен пуххи, 2015, 10 №; 2016, 4, 6 №-сем; "Республика" хаҫат, 2017, чӳк уйӑхӗн 22-мӗшӗ; 2021, нарӑс уйӑхӗн 25-мӗшӗ, ҫу уйӑхӗн 19-мӗшӗ, раштав уйӑхӗн 2-мӗшӗ) ҫакӑн пек улшӑнусем кӗртес:
1) 2 статьян вун пӗрмӗш абзацӗ хӑйӗн вӑйне ҫухатнӑ тесе йышӑнас;
2) ҫакӑн пек ҫырса 211 статья хушса хурас:
"211 статья
Чӑваш Республикин Хӗрлӗ Чутай муниципаллӑ округне Хӗрлӗ Чутай салине администраци центрӗ туса муниципаллӑ округ статусне парас (5211-мӗш хушса ҫырни).";
3) 3 статьян 10-мӗш пункчӗ хӑйӗн вӑйне ҫухатнӑ тесе йышӑнас;
4) ҫакӑн пек ҫырса 5211-мӗш хушса ҫырни хушса хурас:
"Чӑваш Республикин 
"Чӑваш Республикин муниципалитет пӗрлӗхӗсен
чиккисене палӑртасси тата вӗсене хула, ял халӑхӗ
пурӑнакан вырӑнӑн, муниципалитет районӗн, 
муниципалитет округӗн тата хула округӗн
статусне парасси ҫинчен" саккунӗ ҫумне
5211-мӗш хушса ҫырни


Чӑваш Республикин Хӗрлӗ Чутай муниципаллӑ округӗн 
йышне кӗрекен ялсен переченӗ


1) Акчикасси ял поселенийӗн администраци-территори единици:
Сӗренкасси сали
Акчикасси ялӗ
Калкасси ялӗ
Пӗрремӗш Липовка ялӗ
Шулю ялӗ
Ваҫкаҫырми ялӗ
2) Атнар ял поселенийӗн администраци-территори единици: 
Атнар сали
Березовка ялӗ
Кишля ялӗ
Хӗрлӗяр ялӗ
Иккӗмӗш Липовка ялӗ
Сорӑм ялӗ
Урикасси ялӗ
Тарапай ялӗ
Туканаш ялӗ
Шорово ялӗ
Черемушки поселокӗ
3) Мӑн Этмен ял поселенийӗн администраци-территори единици: 
Уйпуҫ ялӗ
Мӑн Этмен ялӗ
Малиновка ялӗ
Пӗчӗк Этмен ялӗ
Ҫӗн Ирчемес ялӗ
Шӗмшеш ялӗ
4) Тралькасси ял поселенийӗн администраци-территори единици: 
Шукакасси ялӗ
Тралькасси ялӗ
Каркҫырми ялӗ
Мӑн Хӑмаркка ялӗ
Мучикасси ялӗ
Турхан ялӗ
Кивӗ Ирчемес ялӗ
5) Хӗрлӗ Чутай ял поселенийӗн администраци-территори единици:
Хӗрлӗ Чутай сали
Дубовка ялӗ
Ишеккасси ялӗ
Пчелка ялӗ
Тумликасси ялӗ
Туктамӑш ялӗ
Енкӗлт ялӗ
6) Пантьӑк ял поселенийӗн администраци-территори единици:
Мишеркасси сали
Пантьӑк сали
Пухтанкасси ялӗ
Лопа ялӗ
Ирчкасси ялӗ
Утаркасси ялӗ
Хватукасси ялӗ
Хирлӳкасси ялӗ
7) Питӗркасси ял поселенийӗн администраци-территори единици:
Вишенер ялӗ
Кӳпеш ялӗ
Питӗркасси ялӗ
Хурапыр ялӗ
8) Кивӗ Атикасси ял поселенийӗн администраци-территори единици:
Акташ ялӗ
Кушлавӑш ялӗ
Анат Ҫӗрпӳкасси ялӗ
Ҫӗнӗ Атикасси ялӗ
Вырӑсушкӑнь ялӗ
Кивӗ Атикасси ялӗ
Чурпай ялӗ
Яманкасси ялӗ
9) Хусанушкӑнь ял поселенийӗн администраци-территори единици:
Хурашаш сали
Тури Ҫӗрпӳкасси ялӗ
Иккӗмӗш Хурашаш ялӗ
Сӗнтӗкҫырми ялӗ
Тихӑнушкӑнь ялӗ
Хусанушкӑнь ялӗ
Тракушкӑнь ялӗ
10) Штанаш ял поселенийӗн администраци-территори единици:
Штанаш сали
Арайкасси ялӗ
Горбатовка ялӗ
Кӗрлев ялӗ
Вӑрманкасси ялӗ
Упукушкӑнь ялӗ";
5) 455–484-мӗш хушса ҫырнисем хӑйсен вӑйне ҫухатнӑ тесе йышӑнас.

10 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 34 статйин 5-мӗш пайӗпе пӑхса хӑварнӑ сӑлтавсем пулман чухне ҫак Саккунӑн 3 статйи ҫак Саккун вӑя кӗнӗ кун хыҫҫӑн пӗр уйӑх иртсен вӑя кӗрет.
3. Чӑваш Республикин "Чӑваш Республикин муниципалитет пӗрлӗхӗсен чиккисене палӑртасси тата вӗсене хула, ял халӑхӗ пурӑнакан вырӑнӑн, муниципалитет районӗн, муниципалитет округӗн тата хула округӗн статусне парасси ҫинчен" 2004 ҫулхи чӳк уйӑхӗн 24-мӗшӗнчи 37 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2004, 61 №; 2007, 73, 75 №-сем; 2009, 82 №; 2011, 89, 92 (I том) №-сем; Чӑваш Республикин Саккунӗсен пуххи, 2015, 10 №; 2016, 4, 6 №-сем; "Республика" хаҫат, 2017, чӳк уйӑхӗн 22-мӗшӗ; 2021, нарӑс уйӑхӗн 25-мӗшӗ, ҫу уйӑхӗн 19-мӗшӗ, раштав уйӑхӗн 2-мӗшӗ) 29-мӗш тата 30-мӗш хушса ҫырнисемпе Чӑваш Республикин Хӗрлӗ Чутай муниципаллӑ округӗн чиккисене палӑртма кирлӗ пайра усӑ кураҫҫӗ. 
4. Чӑваш Республикин Хӗрлӗ Чутай муниципаллӑ округӗн чиккисене Раҫҫей Федерацийӗн саккунӗсен требованийӗсемпе килӗшӳллӗн сӑнласа парас тата ҫирӗплетес ӗҫе 2022 ҫулхи раштав уйӑхӗн 31-мӗшӗнчен кая юлмасӑр тумалла.

	Чӑваш Республикин
Пуҫлӑхӗ
	
О. Николаев

